ผมมีอาการมีก้อนแข็งๆใต้ตาตุ่ม
สวัสดีค่ะ อาการก้อนแข็งๆที่บริเวณใต้ตาตุ่มนั้น อาจจะเกิดจาก ก้อนจากการอักเสบหรือติดเชื้อที่ผิวหนังอาจเป็นเชื้อกลุ่มแบคทีเรีย หรือเชื้อรา การมีผื่นผิวหนังอักเสบจากภูมิแพ้หรือการแพ้สัมผัสสารที่แพ้ ก้อนไขมันใต้ชั้นผิวหนัง ซึ่งมักเป็นก้อนกลมๆกลิ้งไปมาได้ ก้อนจากการอักเสบของรูขุมขน หากมีการติดเชื้อร่วมด้วยอาจเป็นก้อนฝีหนองที่เจ็บปวด บวมได้มาก ก้อนจากเนื้องอกที่เส้นเอ็นหรือกล้ามเนื้อ หรือการปูดออกมาของกระดูกที่ผิดรูป เป็นต้นการให้ได้การวินิจฉัยที่แน่ชัด ควรพบแพทย์เพื่อตรวจร่างกายบริเวณก้อนเพิ่มเติมค่ะ หากก้อนแข็งมาก โตเร็ว กดเจ็บ และลุกลามมีหลายๆก้อนขึ้นมาพร้อมกัน ควรรีบไปพบแพทย์ เบื้องต้นไม่ไปกดหรือแกะบริเวณที่เป็นก้อนเอง ระวังการกระทบกระแทกจากภายนอก ใช้น้ำเปล่าสะอาดล้างได้ ยังไม่เอายาอะไรไปทาเอง ถ้าก้อนมีแผลเปิดให้ใช้ผ้าสะอาดปิดเอาไว้